recursal/SuperWikiNEXT-32B huggingface dataset:
**ঘুমট** (পূর্ব ভারতীয়: **घुमट** বা কন্নড়: **ಘುಮೋಟ**), **গুমট** বা **ঘুমাট** হল ভারতের গোয়ার একটি ঝিল্লীস্বরী যন্ত্র। এটি মাটির পাত্রের একটি ঘাতবাদ্য যন্ত্র, যার উভয় দিক খোলা থাকে এবং মাঝখানের অংশটি স্ফীত থাকে। বড় মুখের দিকটি একটি গোসাপের চামড়া (ড্রাম ঝিল্লি) দিয়ে ঢাকা থাকে। সাধারণত ঘুমটের সাথে 'শামেল' বাজানো হয়। এটি আর একটি ঐতিহ্যবাহী বাদ্য, যাতে কাঠের ড্রাম থাকে এবং সেটি ছাগলের চামড়া দিয়ে ঢাকা থাকে। এই বাদ্যযন্ত্রটি পূর্ব ভারতীয় লোকেদের মধ্যে এখনও খুব জনপ্রিয়। ২০১৯ সালের আগস্টে গোয়া ঘুমটকে তাদের ঐতিহ্য উপকরণ হিসাবে ঘোষণা করেছিল।

পরিবর্তন
--------

আগে গোসাপের চামড়া দিয়ে ড্রামের বড় মুখের দিকটি ঢাকা দেওয়া হত। কিন্তু গোসাপ বিপন্ন উপজাতি ঘোষিত হবার পর এখন, ছাগলের মত বিকল্প পশুর চামড়া এই উদ্দেশ্যে ব্যবহার করা হয় এবং সুতো দিয়ে পাত্রের মুখের চারপাশে বেঁধে দেওয়া হয়।

ব্যবহারের ধরণ
-------------

২০১৭ সালে গোয়ার মাপুসা বাজারে ছাগল-চামড়ার 'ঘুমট' বিক্রেতা।
হিন্দু এবং খ্রিস্টান, গোয়ার উভয় ধর্মের লোকের মধ্যেই, ধর্মীয় এবং মন্দিরের সংগীতের ক্ষেত্রে ঘুমট একটি অবিচ্ছেদ্য অঙ্গ রচনা করেছে। এটি লোকসঙ্গীত এবং মান্ডো সংগীতের সাথে বাদ্যযন্ত্র হিসাবে কাজ করে। তবে সর্বাধিক গুরুত্বপূর্ণ ক্ষেত্র হল, এটি গণেশ উৎসব চলাকালীন গোয়ায় সংগীত বাদ্যের ক্ষেত্রে অপরিহার্য ভূমিকা পালন করে। বসন্তের মরসুমে গোয়ার বেশিরভাগ মন্দিরে *সুভারি বাদন* নামক সমবেত বাদনে এই বাদ্যযন্ত্রটি ব্যবহৃত হত।

খাপ্রুমামা পর্বতকর এই বাদ্যযন্ত্রের একজন সুপরিচিত শিল্পী ছিলেন।

অন্যান্য রাজ্যে
---------------

অন্ধ্র প্রদেশের ঘুমট এবং তানপুরা বাদনকারী
এই ঘাতবাদ্য যন্ত্রটি কর্ণাটকের কিছু অঞ্চলে লোকসঙ্গীতের সাথে সঙ্গত করার জন্যও বাজানো হয়।

অন্ধ্রপ্রদেশে, এই ড্রামটি গুম্মেটা নামে পরিচিত, এবং এটি গল্প কথন লোক ঐতিহ্যে বাজানো হয়।

তথ্যসূত্র
---------

1. 1 2  "Goa declares ghumot as heritage instrument Read more at: http://timesofindia.indiatimes.com/articleshow/70917293.cms?utm\_source=contentofinterest&utm\_medium=text&utm\_campaign=cppst"। সংগ্রহের তারিখ ২৬ মার্চ ২০২১।  `|title=` এ বহিঃসংযোগ দেয়া (সাহায্য)
2. ↑  Aug 31, TNN | Updated; 2019; Ist, 8:26। "Goa declares ghumot as heritage instrument | Goa News - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-০৮-৩১।

বহিঃসংযোগ এবং ভিডিও
-------------------

* Suvari vadan at Ramanath temple in Goa
* Ghumot in Karnataka
***হেরিওয়ার্ড দ্য ওয়েক: দ্য লাস্ট অফ দ্য ইংলিশ*** *(ইংরেজি: Hereward the Wake: Last of the English)*, বইটি চার্লস কিংসলে লেখা শ্রেষ্ঠ কিশোর উপন্যাস। প্রকাশিত হয় ১৮৬৬ সালে। যা ***(হেরিওয়ার্ড, দ্য লাস্ট অফ দ্য ইংলিশ)*** হিসেবেও প্রকাশিত হয়। বাস্তবের সাথে কল্পনার মিশেলে চার্লস কিংসলে হেরিওয়ার্ড নামে মহৎ হৃদয় এবং দুঃসাহসী পুরুষকে নিয়ে লিখেছেন অনবদ্য এই কাহিনীটি।

কাহিনী সংক্ষেপ
--------------

একাদশ শতাব্দীতে হেরিওয়ার্ড বলে সত্যি একজন দুঃসাহসী আউট-ল ছিলেন যাঁর পদে পদে আর মৃত্যুর হাতছানি। ১০৭০ খ্রিস্টাব্দে তিনি রাজা উইলিয়ামের বিরুদ্ধে এলিতে কিছু ইংরেজ বিদ্রোহী নিয়ে সশস্ত্র প্রতিরোধ গরে তোলেন। তাঁকে একই বছর ডেনিশ নৌ সেনারা সহায়তা করে পিটারবার্গ লুণ্ঠনে। উপন্যাসে বর্ণিত মরকার এবং কিছু উদ্বাস্তুদের নিয়ে যান মিত্রপক্ষ উইলিয়ামের কাছে আত্মসমর্পণ করার পরে। রাজা উইলিয়াম পরে তাঁকে ক্ষমা করলেও নর্মানরা তাঁকে হত্যা করে নিষ্ঠুর ভাবে।

পদটীকা
------

1. ↑  Paul Dalton, John C. Appleby, (2009), *Outlaws in Medieval and Early Modern England*, page 7. Ashgate Publishing. আইএসবিএন ০-৭৫৪৬-৫৮৯৩-৭
2. ↑  John Sutherland, (1990), *The Stanford Companion to Victorian Fiction*, page 293. Stanford University Press. আইএসবিএন ০-৮০৪৭-১৮৪২-৩

বহিঃসংযোগ
---------

* 

* গুটেনবের্গ প্রকল্পে *হেরিওয়ার্ড দ্য ওয়েক: লাস্ট অফ দ্য ইংলিশ (চার্লস কিংসলে)*

| * দে
* স
চার্লস কিংসলে লিখিত উপন্যাস |
| --- |
| 
* *ইয়েস্ট* (১৮৪৮)
* *এলটন লক* (১৮৪৯)
* *হিপাতিয়া* (১৮৫৩)
* *ওয়েস্টওয়ার্ড হু!* (১৮৫৫)
* *দ্য ওয়াটার বেবিজ* (১৮৬৩)
* *হেরিওয়ার্ড দ্য ওয়েক* (১৮৬৬)

 |
**হের্মান গ্যুন্টার গ্রাসমান** (জার্মান: *Hermann Günther Graßmann*) (১৫ই এপ্রিল, ১৮০৯—২৬শে সেপ্টেম্বর, ১৮৭৭) একজন জার্মান ভাষাবিজ্ঞানী, গণিতবিদ ও পদার্থবিজ্ঞানী। তিনি একজন বহুশাস্ত্রজ্ঞ ছিলেন। তিনি নব্যমানবতাবাদ ও প্রকাশনা শিল্পের সাথেও জড়িত ছিলেন।

গণিতে অবদান
-----------

গণিতের একটি অত্যন্ত গুরুত্বপূর্ণ শাখা রৈখিক বীজগণিত এককভাবে আবিষ্কারের জন্য গ্রাসমানকে অনেক গণিতবিদ মরণোত্তর স্বীকৃতি দিয়েছেন।

পদার্থবিজ্ঞানে অবদান
--------------------

গ্রাসমান একাধিক বর্ণের আলো মিশে মানুষের চোখে কীভাবে মিশ্র বর্ণের আলো হিসেবে উপলব্ধ হবে, সে ব্যাপারে একটি বীজগণিতনির্ভর তত্ত্ব দেন। এই তত্ত্বটি বর্ণ বিজ্ঞানে গ্রাসমানের বিধিসমূহ হিসেবে সুপরিচিত।

ভাষাবিজ্ঞানে অবদান
------------------

গ্রাসমান কর্মজীবনের প্রথম পর্যায়ে গণিত নিয়ে অনেক মৌলক অবদান রাখলেও তৎকালীন গণিতবিদ সম্প্রদায় তার কাজের মর্ম বুঝতে দেরি করে। তার রচিত গণিতের মৌলিক বইগুলি তার জীবদ্দশায় তেমন আদৃত হয়নি। ফলে শেষজীবনে গ্রাসমান গণিতে ধীরে ধীরে আগ্রহ হারিয়ে ঐতিহাসিক ভাষাবিজ্ঞান ও সংস্কৃত ভাষা সংক্রান্ত গবেষণার ব্যাপারে আগ্রহী হয়ে ওঠেন। তিনি জার্মান ভাষার ব্যাকরণের ওপরে বই লেখেন, জার্মান লোকগীতি সংগ্রহ করা শুরু করেন ও সংস্কৃত ভাষা শেখেন। তিনি ঋগ্বেদের জন্য প্রায় ২০০০ পৃষ্ঠা দীর্ঘ একটি সংস্কৃত-জার্মান অভিধান রচনা করেন এবং জার্মান ভাষায় সম্পূর্ণ ঋগ্বেদের অনুবাদ করেন, যার দৈর্ঘ্য ছিল ১০০০ পৃষ্ঠারও বেশি। শেষোক্ত দুই কাজের জন্য তিনি মার্কিন প্রাচ্যবিদ সমাজের (American Orientalists' Society *আমেরিকান ওরিয়েন্টালিস্টস সোসাইটি*) সদস্যপদ লাভ করেন।

গ্রাসমান ইন্দো-ইউরোপীয় ভাষাসমূহের একটি ধ্বনিবিধি আবিষ্কার করেন, যার নাম দেওয়া হয় গ্রাসমানের বিধি। ট্যুবিঙেন বিশ্ববিদ্যালয় থেকে ১৮৭৬ সালে তাকে ভাষাতত্ত্বে সম্মানসূচক ডক্টরেট সনদ প্রদান করা হয়।

তথ্যসূত্র
---------

1. ↑  Desmond Fearnley-Sander (ডিসেম্বর ১৯৭৯), "Hermann Grassmann and the Creation of Linear Algebra", *The American Mathematical Monthly*, **86** (10): 809-817 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  *Hermann Günter Grassmann (biography)*, MacTutor History of Mathematics archive, সংগ্রহের তারিখ ১৫ ডিসেম্বর ২০১৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
Heymann Steinthal
**হের্মান স্টাইন্‌টল** (জার্মান: *Heymann/Hermann Steinthal*) (১৬ মে, ১৮২৩ - ১৪ মার্চ, ১৮৯৯) একজন জার্মান ভাষাতাত্ত্বিক ও দার্শনিক ছিলেন।

প্রাথমিক জীবন
-------------

হের্মান ১৮২৩ সালের ১৬ মে গ্র্যেপ্‌ৎসিশ, আন্‌হাল্ট এ জন্মগ্রহণ করেন। তিনি বার্লিন বিশ্ববিদ্যালয়ে ভাষাবিজ্ঞান ও দর্শন বিষয়ে পড়াশুনা করেন।

কর্মজীবন
--------

১৮৫০ সালে তিনি বার্লিন বিশ্ববিদ্যালয়ের ভাষাবিজ্ঞান ও পুরাণতত্ত্বের প্রিফাৎডজেন্ট হিসেবে যোগদান করেন। তিনি ভিল্‌হেল্ম ফন হুম্বোল্ট এর কাজ দ্বারা প্রভাবিত হয়েছিলেন এবং ১৮৮৪ সালে তার ভাষাবিজ্ঞান সম্পর্কিত কাজ সম্পাদনা করেন। ১৮৫২ সাল থেকে ১৮৫৫ সালে স্টাইন্‌টল প্যারিসে বসবাস করেন। সেখানে তিনি চীনা ভাষা নিয়ে গবেষণা করেন এবং ১৮৬৩ সালে তিনি বার্লিন বিশ্ববিদ্যালয়ের সহকারী অধ্যাপক হিসেবে যোগ দেন। ১৮৭২ সাল থেকে তিনি বার্লিনের ইহুদি ধর্ম শিক্ষা প্রতিষ্ঠানে ওল্ড টেস্টামেন্টের ইতিহাস ও ধর্মতাত্ত্বিক দর্শনের লেকচারার হিসেবে কর্মরত ছিলেন। ১৮৬০ সালে তিনি মরিৎজ লাজারুস নামে মনোবিজ্ঞান ও ভাষাবিজ্ঞানের উপর একটি সাময়িকী প্রতিষ্ঠা করেন। ১৮৮৩ সাল থেকে তিনি ডয়চ-ইস্রায়েলিতিশ্চার জেমেইনডেবান্ড এর একজন পরিচালক ছিলেন।

তথ্যসূত্র
---------

* H. S. Morais, Eminent Israelites of the Nineteenth Century, Philadelphia, 1880, pp. 233–335;
**রাজা আজিম হাফিজ** (উর্দু: عظیم حفیظ‎‎; জন্ম: ২৯ জুলাই, ১৯৬৩) ঝিলম এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, করাচি, পাকিস্তান ইন্টারন্যাশনাল এয়ারলাইন্স, পাকিস্তান ন্যাশনাল শিপিং কর্পোরেশন দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন **আজিম হাফিজ**।

প্রথম-শ্রেণীর ক্রিকেট
---------------------

১৯৮২-৮৩ মৌসুম থেকে ১৯৯৬-৯৭ মৌসুম পর্যন্ত আজিম হাফিজের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের সবল বামহাতি ফাস্ট বোলার ছিলেন আজিম হাফিজ। স্বল্প কয়েকটি প্রথম-শ্রেণীর ক্রিকেট খেলায় অভিজ্ঞতাপুষ্ট অবস্থাতেই টেস্ট ক্রিকেট অঙ্গনে আবির্ভাব ঘটে তার।

বামহাতি ফাস্ট বোলার আজিম হাফিজ তার জন্মগত ত্রুটির কারণে পরিচিতি পেয়ে আসছেন। তার ডানহাতের দুই আঙ্গুল কম ছিল। তবে, তিনি ঐ হাতে বোলিং করতেন না।

আন্তর্জাতিক ক্রিকেট
-------------------

সমগ্র খেলোয়াড়ী জীবনে আঠারোটি টেস্ট ও পনেরোটি একদিনের আন্তর্জাতিকে অংশগ্রহণ করেছেন আজিম হাফিজ। ১৪ সেপ্টেম্বর, ১৯৮৩ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

১৯৮৩-৮৪ মৌসুমে ভারতের বিপক্ষে টেস্ট অভিষেক পর্ব সম্পন্ন হয় তার। পায়ের আঘাতের কারণে দলের বাইরে থাকা ইমরান খানের স্থলাভিষিক্ত হয়েছিলেন তিনি। এরপর তিনি অস্ট্রেলিয়া গমনের সুযোগ পান। সেখানে তিনি অবিরাম বোলিং করে গেছেন। ঐ সফরে ১৯ উইকেট পান তিনি। তন্মধ্যে অ্যাডিলেড ও পার্থ টেস্টে পাঁচ-উইকেট পান। নিজ দেশে সফরকারী ভারত দলের বিপক্ষে লাহোরের নিষ্প্রাণ পিচের ৬/৪৬ বোলিং পরিসংখ্যান গড়েন। এটিই পরবর্তীতে তার সেরা বোলিং হিসেবে চিত্রিত হয়ে যায়। এরপর, কিউইদের বিপক্ষে ধারাবাহিকভাবে ছয় টেস্টে অংশ নিয়ে ২২ উইকেট পান।

পাকিস্তান দলে নিজেকে কখনো প্রতিষ্ঠিত করতে পারেননি। ঐ সময়ে পাকিস্তান দলের বোলিং স্তম্ভ ওয়াসিম আকরাম ও ওয়াকার ইউনুসের সাথে তাকে তীব্র প্রতিদ্বন্দ্বিতায় অবতীর্ণ হতে হয়েছে। বামহাতি উদীয়মান পেস ওয়াসিম আকরামের কাছে স্থানচ্যূতি ঘটে তার। সবমিলিয়ে ১৮ টেস্টে ৬৩ উইকেট পেয়েছেন।

তথ্যসূত্র
---------

1. ↑  Cricinfo.com Bio
2. ↑  "And they went on and on"। *ESPN Cricinfo*। সংগ্রহের তারিখ ২ আগস্ট ২০১৮।

আরও দেখুন
---------

* জাভেদ বার্কি
* রশীদ খান (পাকিস্তানি ক্রিকেটার)
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আজিম হাফিজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আজিম হাফিজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**শাহজাহানপুর জেলা** ভারতের উত্তরপ্রদেশের একটি ঐতিহাসিক জেলা। এটি বেরেলি বিভাগের একটি অন্তর্গত যা রোহিলখণ্ড বিভাগের দক্ষিণ-পূর্বে অবস্থিত। ব্রিটিশ আমলে ১৮১৩ সালে এ জেলা গঠিত হয়েছিল। এটি পূর্বে বেরেলি জেলার অংশ ছিল। ভৌগোলিকভাবে শাহজাহানপুর এ জেলার প্রধান শহর, যা এর সদর দফতর। এর তহসিলগুলি হল: পোওয়ায়ন, তিলহর, জালালাবাদ, কালান এবং সদর।

জেলা সদর এখনও শাহজাহানপুর নামে পরিচিত, যাকে শাহজাহানপুর শহর বলা হয়। এটি একটি পৌরসভা দ্বারা শাসিত হয়।

ইতিহাস
------

শাহজাহানপুর মুগল সম্রাট জাহাঙ্গীরের সেনাবাহিনীর একজন উচ্চপদস্থ সৈনিক দরিয়া খানের পুত্র দিলার খান এবং বাহাদুর খান দ্বারা প্রতিষ্ঠিত হয়েছিল। দিলার খান ও বাহাদুর খান উভয়ই শাহজাহানের শাসনামলে বিশিষ্টজন ছিলেন। দিলার খানের সেবায় সন্তুষ্ট হয়ে শাহজাহান তাঁকে দুর্গ নির্মাণের অনুমতি দিয়ে ১৪টি গ্রাম দিয়েছিলেন। দিলার খান নাইনর খেড়ায়, দুটি পৃথক নদী গরাহ এবং খান্নাউত নদীর মিলিত হ‌ওয়ার স্থানে দুর্গ নির্মাণ করেন।

ভূগোল
-----

গরাহ নদী
শাহজাহানপুর জেলা বেরেলি বিভাগের দক্ষিণ-পূর্ব অংশে অবস্থিত। এটি উত্তরপ্রদেশের একটি কৃষিভিত্তিক জেলা। সরকারি বিজ্ঞপ্তির তথ্য মতে এটি ১৮১৩ সালে প্রতিষ্ঠিত হয়। সৃষ্টি আগে এটি বেরেলি জেলার একটি অংশ ছিল। ভৌগোলিকভাবে, এটি ২৭.৩৫° উত্তর অক্ষাংশ এবং ৭৯.২৭° পূর্ব দ্রাঘিমাংশে অবস্থিত। এ জেলার সাথে লখিমপুর, হারদ‌ই, ফারুখাবাদ, বেরেলি ও পিলিভিত জেলার সীমানা রয়েছে। শাহজাহানপুর জেলার আয়তন ৪৫৭৫ বর্গকিলোমিটার।

রামগঙ্গা, গারাহ এবং গোমতী জেলার প্রধান নদী। কথানা, ঝুকমা মেনসি নদী গোমিত নদীর প্রধান শাখা নদী। খান্নাউত, সুকেতা এবং কই নদী গরাহ নদীর উপনদী।

জনসংখ্যা
--------

২০১১ সালের ভারতীয় জনগণনার তথ্য অনুযায়ী শাহজাহানপুর জেলার জনসংখ্যা ৩,০০২,৩৭৬ জন, যা ইউরোপের স্বাধীন রাষ্ট্র আলবেনিয়ার মোট জনসংখ্যার সমান বা মার্কিন যুক্তরাষ্ট্রের মিসিসিপি অঙ্গরাজ্যে মোট জনসংখ্যার সমান। এটি ভারতের ৬৪০টি জেলার ১২৩তম জনবহুল জেলা‌। জেলার জনসংখ্যার ঘনত্ব মোট প্রতি বর্গকিলোমিটারে ৩৩৪ জন (প্রতি বর্গমাইলে ১,৭৪০) বসবাস করে। ২০০১-২০১১ এর দশকের জনসংখ্যা বৃদ্ধির হার ১৭.৮৪%। শাহজাহানপুরের লিঙ্গ অনুপাত প্রতি ১০০০ পুরুষের জন্য ৮৬৫ জন নারী রয়েছে। জেলার স্বাক্ষরতার হার পুরুষের একটি অনুপাত আছে এবং ৬১.৬১%।

২০১১ সালের ভারতীয় জনগণনা অনুসারে, এই জেলায় বসবাসকারী জনসংখ্যার ৯১.২৯% জন হিন্দি, ৭.২৫% উর্দু এবং ১.৪০% পাঞ্জাবি তাদের প্রথম কথ্য ভাষা হিসাবে ব্যবহার করে।

তথ্যসূত্র
---------

1. ↑  Dr. Mehrotra N.C. *Shahjahanpur Etihasik Evam Sanskritik Dharohar* 1999 Pratiman Prakashan 30 Kucha Ray Ganga Prasad Allahabad 211003 India page 114
2. 1 2  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
3. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Albania 2,994,667 July 2011 est.
4. ↑  "2010 Resident Population Data"। U.S.Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Mississippi 2,967,297
5. ↑  2011 Census of India, Population By Mother Tongue
**দারুল উলুম ইসলামিয়া রহমানিয়া হরিপুর** পাকিস্তানের খাইবার পাখতুনখোয়া প্রদেশের একটি ধর্মীয় শিক্ষাপ্রতিষ্ঠান।

অবস্থান
-------

দারুল উলুম ইসলামিয়া রহমানিয়া পাকিস্তানের খাইবার পাখতুনখোয়া প্রদেশের হরিপুরে অবস্থিত।

ইতিহাস
------

খাজা আবদুর রহমান চৌহরভী ১৯০২ সালে দারুল উলুম ইসলামিয়া রহমানিয়া একটি ছোট মাদ্রাসা হিসাবে প্রতিষ্ঠা করেন। এখন এটি হাজারা জেলা পর্যায়ে একটি বৃহৎ ইসলামী মাদ্রাসায় পরিণত হয়েছে। তার আন্তরিকতা ও নিষ্ঠা, উচ্চ সংকল্প ও উচ্চদৃষ্টির কারণে এই মাদ্রাসার সকল উন্নয়ন ও প্রসারণ, খ্যাতি ও জনপ্রিয়তা রয়েছে। তার মৃত্যুর পর এই মাদ্রাসা পরিচালনা করেন মাওলানা সৈয়দ আহমদ শাহ সিরিকোটি।

অবকাঠামো
--------

ব্যবস্থাপনা
-----------

শিক্ষার্থী
----------

বর্তমান পরিসংখ্যান অনুসারে এই মাদ্রাসার ছাত্রসংখ্যা প্রায় পাঁচ শতাধিক। 

### স্নাতক

দারুল উলূম ইসলামিয়া রহমানিয়া’র একশ বছরের ইতিহাসে স্নাতক সংখ্যা চার হাজারেরও বেশি। এর মধ্যে স্নাতক ডিগ্রিপ্রাপ্ত আলেমরাও রয়েছেন। রাজনৈতিক অঙ্গনে এবং স্বদেশের প্রতিরক্ষায়ও গুরুত্বপূর্ণ ভূমিকা পালন করেছে।

শিক্ষকবৃন্দ
-----------

প্রতিষ্ঠালগ্ন থেকেই এই মাদ্রাসায় দেশের অনেক প্রখ্যাত ইসলামি পণ্ডিত শিক্ষকতা করেছেন। তন্মধ্যে উল্লেখযোগ্য হলেন: কাজী আবদুল সোবহান (হরিপুর), মাওলানা খলিল-উর-রেহমান (সিকান্দারপুর), মুফতি সাইফ-উর-রেহমান (খালাবাত), মাওলানা জুবায়ের শাহ (আত্তক), মাওলানা আবদুল হাকিম কাদরী (লাহোর), মাওলানা আমির আলী শাহ (মনসেহরা)।

তথ্যসূত্র
---------

1. ↑  "Darul Aloom Islamia Rehmania Haripur"। *kp.gov pk*। সংগ্রহের তারিখ ১১ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "دارالعلوم اسلامیہ رحمانیہ (ہری پور)"। সংগ্রহের তারিখ ১১ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
**সেরিটন বেনি ফার্নান্দেস** (ইংরেজি: Seriton Fernandes; জন্ম: ২৬ অক্টোবর ১৯৯২; **সেরিটন ফার্নান্দেস** নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব গোয়া এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

ভারতীয় ফুটবল ক্লাব ডেম্পোর যুব পর্যায়ের হয়ে খেলার মাধ্যমে সেরিটন ফুটবল জগতে প্রবেশ করেছেন এবং পরবর্তীকালে লক্ষ্মী প্রসাদ এবং চার্চিল ব্রাদার্সের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, চার্চিল ব্রাদার্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মাঝে তিনি এক মৌসুমের জন্য স্পোর্টিং গোয়ার হয়ে ধারে খেলেছেন। চার্চিল ব্রাদার্সের হয়ে ২ মৌসুমে ১৩ ম্যাচে অংশগ্রহণ করার পর ২০১৭–১৮ মৌসুমে, তিনি চার্চিল ব্রাদার্স হতে ভারতীয় ক্লাব গোয়ায় যোগদান করেছেন।

সেরিটন ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
---------------

সেরিটন বেনি ফার্নান্দেস ১৯৯২ সালের ২৬শে অক্টোবর তারিখে ভারতের গোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০২১ সালের ২রা সেপ্টেম্বর তারিখে, ২৮ বছর, ১০ মাস ও ৭ দিন বয়সে, ডান পায়ে ফুটবল খেলায় পারদর্শী সেরিটন নেপালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আকাশ মিশ্রের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ভারত | ২০২১ | ৩ | ০ |
| সর্বমোট | ৩ | ০ |

তথ্যসূত্র
---------

1. ↑  "Nepal vs. India - 2 September 2021"। *Soccerway*। ২ সেপ্টেম্বর ২০২১। সংগ্রহের তারিখ ৩ অক্টোবর ২০২১।
2. ↑  "Nepal - India, Sep 2, 2021 - International Friendlies - Match sheet"। *Transfermarkt* (ইংরেজি ভাষায়)। ২ সেপ্টেম্বর ২০২১। সংগ্রহের তারিখ ৩ অক্টোবর ২০২১।
3. ↑  "Nepal - India 1:1 (Friendlies 2021, September)"। *worldfootball.net*। ২৭ নভেম্বর ২০২০। সংগ্রহের তারিখ ৩ অক্টোবর ২০২১।
4. ↑  Strack-Zimmermann, Benjamin (২ সেপ্টেম্বর ২০২১)। "Nepal vs. India (1:1)"। *National Football Teams*। সংগ্রহের তারিখ ৩ অক্টোবর ২০২১।

বহিঃসংযোগ
---------

* সকারওয়েতে সেরিটন ফার্নান্দেস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সেরিটন ফার্নান্দেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সেরিটন ফার্নান্দেস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সেরিটন ফার্নান্দেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সেরিটন ফার্নান্দেস (ইংরেজি) উইকিউপাত্তে এটি সম্পাদনা করুন
***বিরাজবৌ*** শরৎচন্দ্র চট্টোপাধ্যায় রচিত একটি জনপ্রিয় উপন্যাস। ভারতবর্ষ পত্রিকায় ১৩২৩ বঙ্গাব্দের পৌষ ও মাঘ সংখ্যায় উপন্যাসখানি প্রকাশিত হয়। বিরাজবৌ উক্ত পত্রিকায় প্রকাশিত শরৎচন্দ্রের প্রথম উপন্যাস। ১৩২৩ বঙ্গাব্দের বৈশাখ মাসে (১৯১৪ খ্রিস্টাব্দের ২ মে) গুরুদাস চট্টোপাধ্যায় অ্যান্ড সন্স থেকে বইটি পুস্তকাকারে প্রকাশিত হয়। লেখকের দ্বিতীয় মুদ্রিত বই এটি।

শরৎচন্দ্র প্রথমে গল্পের আকারে বিরাজবৌ রচনা করেছিলেন। পরে বন্ধু যোগেন্দ্রনাথ সরকারের পীড়াপীড়িতে এটি উপন্যাসের আকারে পরিবর্ধিত করেন। লেখকের রেঙ্গুন প্রবাসকালে উপন্যাসটি রচিত হয়েছিল। প্রকাশক গুরুদাস চট্টোপাধ্যায় অ্যান্ড সন্সকে শরৎচন্দ্র এই বইটির স্বত্ত্ব দু'শো টাকায় বিক্রি করে দিয়েছিলেন।

সেকালে বিবাহের উপহার হিসেবে বইটি খুব জনপ্রিয় হওয়ায় লাল কালিতে ছাপা উপন্যাসের একটি বিশেষ সংস্করণ প্রকাশিত হয়েছিল।

উপন্যাসের সংক্ষিপ্তসার
----------------------

নীলাম্বর ও পীতাম্বর দুই ভাই। দাদা নীলাম্বর বুদ্ধিহীন, অথচ পরোপকারী। উপার্জন করেন না। শুধু প্রচুর গাঁজা খান। ভাই পীতাম্বর সংসারী মানুষ। তিনি নিজের উপার্জন নষ্ট না করে পৈত্রিক সম্পত্তি দু'ভাগ করে দিয়ে বাড়ির মাঝে পাঁচিল তুলে দিলেন। নীলাম্বরের স্ত্রী বিরাজমোহিনী এতে কষ্টে পড়লেন। দুই ভাইয়ের একমাত্র বোন হরিমতির দেখাশোনার ভার নীলাম্বরকেই নিতে হল। হরিমতির বিয়ে দিতে এবং তার স্বামীর পড়াশোনার খরচ জোগাতে নীলাম্বরকে বিষয়সম্পত্তি-জমিজমা সব বন্ধক রাখতে হল। কিন্তু বিরাজের পরামর্শ সত্ত্বেও মমতাবশত পৈতৃক সম্পত্তি বিক্রি করতে পারলেন না। বিরাজ নিজে অভুক্ত থেকেও স্বামীর অন্ন জোগাতে লাগল।

ইতোমধ্যে গ্রামের নতুন জমিদার রাজেন্দ্রকুমার সুন্দরী বিরাজের প্রতি আকৃষ্ট হলেন। তিনি বিরাজকে দেখার জন্য মাছ ধরার আছিলায় পুকুরে ছিপ ফেলে বসে থাকতেন। একদিন স্নান করতে গিয়ে ঘাটে রাজেন্দ্রকুমারকে দেখে বিরাজ তাঁকে খুব অপমান করলেন। সেরাতে চাল ধার করতে বেরিয়ে গাঁজাখোর স্বামীর সন্দেহভাজন হয়ে স্বামীর ছোঁড়া পানের ডিবেয় আহত হলেন বিরাজ। অপমানিতা হয়ে গৃহত্যাগ করে বিরাজ উঠলেন জমিদারের বজরায়। কিন্তু সেখানে বিপদ বুঝে গঙ্গায় ঝাঁপ দিলেন তিনি। কারা তাকে উদ্ধার করে ইমামবাড়া হাসপাতালে দিল। হাসপাতাল থেকে ছাড়া পেয়ে দাসীবৃত্তি-ভিক্ষাবৃত্তি করে শেষে তারকেশ্বরে উপস্থিত হলেন বিরাজ। সেখানে তীর্থযাত্রী নীলাম্বরের সঙ্গে তাঁর দেখা হল। কিন্তু তখন তাঁর শেষ অবস্থা। অবশেষে অনুতপ্ত স্বামীর কোলে মাথা রেখে শেষনিঃশ্বাস ত্যাগ করলেন তিনি।

তথ্যসূত্র
---------

* শরৎ রচনাবলী, প্রথম খণ্ড, শরৎচন্দ্র চট্টোপাধ্যায়, তুলি-কলম।
* শরৎ সাহিত্যকোষ, বারিদবরণ ঘোষ, পুনশ্চ (পৃ. ৭৭-৭৮)
এটি গ্রেগরীয় বর্ষপঞ্জী অনুযায়ী ৪১০-এর দশক। এটি শুরু হয়েছে ১লা জানুয়ারি, ৪১০ থেকে এবং শেষ হয়েছে ৩১ ডিসেম্বর, ৪১৯ তারিখে।

ঘটনা
----

### ৪১০

এই অনুচ্ছেদটি ৪১০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১১

এই অনুচ্ছেদটি ৪১১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১২

এই অনুচ্ছেদটি ৪১২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১৩

এই অনুচ্ছেদটি ৪১৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১৪

এই অনুচ্ছেদটি ৪১৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১৫

এই অনুচ্ছেদটি ৪১৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১৬

এই অনুচ্ছেদটি ৪১৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১৭

এই অনুচ্ছেদটি ৪১৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১৮

এই অনুচ্ছেদটি ৪১৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪১৯

এই অনুচ্ছেদটি ৪১৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**কেভিন গ্যারি ডিউয়ার্স** (ইংরেজি: Kevin Duers; জন্ম: ৩০ জুন, ১৯৬০) উত্তর রোডেশিয়ার লুসাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘সোয়াম্পি’ ডাকনামে পরিচিত **কেভিন ডিউয়ার্স**।

প্রথম-শ্রেণীর ক্রিকেট
---------------------

এলিস রবিন্স স্কুলে অধ্যয়ন করেছেন দীর্ঘ ছয় ফুট এক ইঞ্চি উচ্চতার অধিকারী কেভিন ডিউয়ার্স। ১৯৮৪-৮৫ মৌসুম থেকে ১৯৯৩-৯৪ মৌসুম পর্যন্ত কেভিন ডিউয়ার্সের প্রথম-শ্রেণীর খেলোয়াড়ী জীবন চলমান ছিল। অভিষেক মৌসুমে নিউজিল্যান্ডীয় যুবদের বিপক্ষে সুন্দর ক্রীড়ানৈপুণ্য প্রদর্শন করেছিলেন। চূড়ান্ত খেলায় ৮/১০২ পান। কিন্তু ক্রমাগত আঘাতপ্রাপ্তি খেলোয়াড়ী জীবনে বাঁধার কারণ হয়ে দাঁড়ায়। পাঁচ বছর পর দল নির্বাচকমণ্ডলীর দৃষ্টি আকর্ষণে সক্ষম হন। ১৯৯০ সালের আইসিসি ট্রফি বিজয়ী জিম্বাবুয়ে দলের সদস্য ছিলেন।

ক্রিকেট বিশ্বকাপ, ১৯৯২
----------------------

সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন কেভিন ডিউয়ার্স। ২৩ ফেব্রুয়ারি, ১৯৯২ তারিখে নিউ প্লাইমাউথে শ্রীলঙ্কার বিপক্ষে ওডিআইয়ে প্রথমবারের মতো খেলতে নামেন। অ্যান্ডি ফ্লাওয়ার ও ওয়েন জেমসের সাথে একযোগে ওডিআই অভিষেক ঘটে তার। ১৪ মার্চ, ১৯৯২ তারিখে হোবার্টে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি।

অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপের পঞ্চম আসরে জিম্বাবুয়ে দলের সদস্যরূপে অংশ নেন। গ্রান্ট ফ্লাওয়ার নিজেকে প্রত্যাহার করে নিলে তার দলে অন্তর্ভূক্তির সুযোগ আসে। প্রতিযোগিতার ছয় খেলার সবকটিতেই তার অংশগ্রহণ ছিল। দক্ষিণ আফ্রিকার বিপক্ষে আট ওভার বোলিং করে ০/১৯ বোলিং পরিসংখ্যান দাঁড় করিয়েছিলেন।

তথ্যসূত্র
---------

1. ↑  "Benson & Hedges World Cup, 1992: Scorecard of third match, Sri Lanka vs Zimababwe"। Cricinfo। সংগ্রহের তারিখ জুলাই ২২, ২০১৯।

আরও দেখুন
---------

* এডো ব্রান্ডেস
* অ্যালিস্টেয়ার ক্যাম্পবেল
* ১৯৯২ ক্রিকেট বিশ্বকাপ
* জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে কেভিন ডিউয়ার্স উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কেভিন ডিউয়ার্স  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
জিম্বাবুয়ে দল – ১৯৯২ ক্রিকেট বিশ্বকাপ |
| --- |
| 
* ১ হটন (অঃ)
* ২ আরনট
* ৩ ব্রান্ডেস
* ৪ বার্মেস্টার
* ৫ বুচার্ট
* ৬ ক্যাম্পবেল
* ৭ ডিউয়ার্স
* ৮ এ ফ্লাওয়ার (উইঃ)
* ৯ জেমস
* ১০ জার্ভিস
* ১১ পাইক্রফট
* ১২ শাহ
* ১৩ ট্রাইকোস
* ১৪ ওয়ালার

 | জিম্বাবুয়ে |
**মনজুর হাসান মিন্টু** (মৃত্যু: ১৪ নভেম্বর ২০১৪; **মনজুর হাসান** নামে সুপরিচিত) একজন বাংলাদেশী পেশাদার ফুটবল খেলোয়াড় এবং ক্রীড়া ভাষ্যকার ছিলেন। মিন্টু তার খেলোয়াড়ি জীবনের অধিকাংশ সময় ঢাকা ওয়ান্ডারার্সের হয়ে একজন গোলরক্ষক হিসেবে খেলেছিলেন। 
তিনি ১৯৭০-এর দশক থেকে ৪০ বছর যাবত ক্রীড়া ভাষ্যকার হিসেবে রেডিও এবং টেলিভিশনে কাজ করেছিলেন।

কামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। সর্বশেষ তিনি কামাল হতে ঢাকা ওয়ান্ডারার্সে যোগদান করেছিলেন; ঢাকা ওয়ান্ডারার্সের হয়ে কয়েক মৌসুম খেলার পর তিনি অবসর গ্রহণ করেছিলেন। ১৯৫৮ সালে, মিন্টু পাকিস্তানের হয়ে আন্তর্জাতিক পর্যায়ে অভিষেক করেছিলেন।

ব্যক্তিগতভাবে, মিন্টু বেশ কিছু পুরস্কার জয়লাভ করেছিলেন, যার মধ্যে ফুটবল এবং ব্যাডমিন্টন খেলায় অবদানের জাতীয় ক্রীড়া পুরস্কার জয় অন্যতম।

আন্তর্জাতিক ফুটবল
-----------------

১৯৫৮ সালে, মিন্টু আন্তর্জাতিক ফুটবলে পাকিস্তানের হয়ে অভিষেক করেছিলেন; উক্ত বছরে তিনি জাপানের টোকিওতে অনুষ্ঠিত ১৯৫৮ এশিয়ান গেমসে পাকিস্তান দলের হয়ে অংশগ্রহণ করেছিলেন।

ব্যক্তিগত জীবন
--------------

মনজুর হাসান মিন্টু ব্রিটিশ ভারতের বেঙ্গল প্রেসিডেন্সির সাতক্ষীরায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। মিন্টু ঢাকা বিশ্ববিদ্যালয় থেকে স্নাতক সম্পন্ন করেছেন। অতঃপর এবং আয়কর কমিশনার হিসেবে কাজ করেছিলেন। খেলোয়াড়ি জীবনের ইতি টানার পর, তিনি জাতীয় ক্রীড়া পরিষদের কোষাধ্যক্ষ হিসেবে দায়িত্ব পালন করেছিলেন। ২০১৪ সালের ১৮ই নভেম্বর তারিখে, তিনি মৃত্যুবরণ করেছেন।

তথ্যসূত্র
---------

1. ↑  "২০১৪: বিদায়ের মিছিল"। *প্রথম আলো*। সংগ্রহের তারিখ ২০২০-০২-১৯।
2. 1 2  "Vattern sports commentator Monjur Hasan Mintu passes away"। *Prothom Alo* (ইংরেজি ভাষায়)। সংগ্রহের তারিখ ২০২০-০২-১৯।
3. 1 2 3  "Mintu bhai no more"। *The Daily Star* (ইংরেজি ভাষায়)। ২০১৪-১১-১৯। সংগ্রহের তারিখ ২০২০-০২-১৯।
***দ্য ডেসটিনি*** একটি ভুটানি জংখা ভাষার চলচ্চিত্র যা পরিচালনা করেছেন কেজাং পি জিগমে এবং রচনা করেছেন শেওয়াং রিনজিন। এই চলচ্চিত্রটি ৯ আগস্ট, ২০১০ সালে মুক্তি পেয়েছিল।

পটভূমি
------

একটি সত্যিকারের জীবন কাহিনীর উপর ভিত্তি করে, "দ্য ডেসটিনি" একটি ছোট ছেলের যাত্রাকে অনুসরণ করে, যে তার স্বাধীনতা এবং তার বাবাকে খুঁজে চলেছে।

একজন পিতা তার স্ত্রী এবং অনাগত সন্তানকে ত্যাগ করে অন্য কোথাও রাজধানী শহরের ন্যায় সবুজ চারণভূমি খুঁজে পান। এর পরেই ছেলে শিশুটির জন্ম হয়, যে তার মায়ের দ্বারা প্রতিপালিত হয়।

মায়ের মৃত্যুর পরে, ছেলেটি তার বাবাকে দেখার ইচ্ছা নিয়ে থিম্পু যাওয়ার আকাঙ্ক্ষা প্রকাশ করে।

সে তার গ্রামে ছিলো, পরবর্তীতে সেখান থেকে চলে যায়, এবং কিছুদিন পরে তাকে একটি ধনী পরিবার দত্তক নেয়। তার নতুন বাবা এবং বোন (পেমা ইয়াংকি) তাকে নতুন বাড়িতে আন্তরিকভাবে স্বাগত জানায় কিন্তু মা তার সাথে দুর্ব্যবহার করে। নতুন মা তাকে যন্ত্রণা দিতে শুরু করায় পরিবারে উত্তেজনা দেখা দেয় এবং পরবর্তীতে তার বিরুদ্ধে চুরির অভিযোগ উঠে। সে তাকে বাড়ি থেকে বের করে দেয় এতে বাবা এবং বোন হতাশাগ্ৰস্থ হয়ে যায়, যারা তাকে খুব পছন্দ করেছিল। দর্জি একটি চাকরির সন্ধানে শহরে চলে যায় এবং চাকরি খুঁজে না পাওয়া পর্যন্ত তার জীবিকার জন্য অদ্ভুত কাজ ক
করে। সে কেজাং ওয়াংমোর সাথে দেখা করে, যিনি তাকে চাকরি খুঁজতে সহায়তা করেন। কয়েক বছর পর, দর্জি একজন খুব ধনী এবং সফল ব্যবসায়ী হয়ে উঠে। শেষ পর্যন্ত এটি দেখায় যে কীভাবে ভাগ্য দুই ভাইবোনকে একত্রিত করে।

সঙ্গীত
------

* "ফামা মাপে বু এনগে"
* "রং সেম গে ওয়াই ভুম"

উৎপাদন
------

চলচ্চিত্রটি প্রযোজনা করেছেন তাশি গিয়েলৎশেম।

তথ্যসূত্র
---------

1. ↑  "Forth Coming Attractions"। *Druk Trowa*। **I** (II): 114–115। ফেব্রু–মে ২০১০।
2. ↑  "DrukTrowa Magazine"। ৩ মে ২০১২ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১১।
**টিটলিস ঝুলন্ত সেতু** সুইস আল্পসের টিটলিস পর্বতের চূড়ার পাশে অবস্থিত একটি ঝুলন্ত পথচারী সেতু। সমুদ্রপৃষ্ঠ হতে প্রায় ৩,০০০ মিটার (৯,৮০০ ফুট) উপরে নির্মিত এটি ইউরোপের সর্বোচ্চ-উচ্চতার ঝুলন্ত সেতু এবং "বিশ্বের সবচেয়ে ভয়ঙ্কর সেতু" হিসেবে আখ্যায়িত। অবস্থানগত উচ্চতায় এটি সুইজারল্যান্ডে অবস্থিত সালবিট সেতুর রেকর্ড ভেঙে দিয়েছে। সেতুটি দৈর্ঘ্যে প্রায় ১০০ মিটার (৩২০ ফুট) কিন্তু মাত্র ১ মিটার (৩ ফুট) প্রশস্ত।

নির্মাণ ইতিহাস
--------------

*টিটলিস* সেতু বছরের উষ্ণ মাসগুলিতে পর্যটকদের জন্য একটি বিশেষ আকর্ষণ হয়ে উঠবে-এই উদ্দ্যেশে নির্মিত হয়েছিল। আবহাওয়া অনুকূলে থাকা সাপেক্ষে পাঁচ মাসের মধ্যে এটির নির্মাণ হয়েছিল। সেতুটি ১৯০ কিলোমিটার প্রতি ঘণ্টা (১২০ মাইল প্রতি ঘণ্টা) বায়ুবেগ সহ্য করার পাশাপাশি উল্লেখযোগ্য তুষারপাত প্রতিরোধ করার উপযোগি করে নকশা করা হয়েছিল , টিটলিস এঙ্গেলবার্গ স্কি রিসোর্টের একজন মুখপাত্র ব্যাখ্যা করেন যে, এটি প্রায় ৪৫০ টন (৫০০ শর্ট টন) তুষার মোকাবেলা করতে পারে। নির্মাণে ব্যবহৃত বেশিরভাগ সামগ্রী কেবল কারে পরিবহন করা হত, বড় যন্ত্রাংশগুলি হেলিকপ্টারের মাধ্যমে বহন করা হয়েছিল। সম্পূর্ণ প্রকল্পটি সম্পন্ন করতে প্রায় ১ মিলিয়ন ডলার ব্যয় হয়েছিল। ১৯১৩ সালের জানুয়ারিতে এঙ্গেলবার্গ -গার্সনিয়ালপ ফনিকুলার রেলপথের উদ্বোধনের শতবার্ষিকী উদযাপন উপলক্ষে প্রকল্পটির নকশা করা হয়েছিল। ২০১২ সালের ৭ ডিসেম্বর সেতুটি আনুষ্ঠানিকভাবে উদ্বোধন হয়েছিল। ১৫টি দেশ হতে আগত অতিথিরা তুষার ঝড়ের কারণে কয়েক মিটারের বেশি দেখতে পাননি; একদিন পর সেতুটি জনগণের জন্য উম্মুক্ত করা হয়।

জনপ্রিয়তা
----------

টিটলিস সেতু উদ্বোধনের প্রথম দুই সপ্তাহে, প্রায় ৫০০ পথচারী সেতুটি অতিক্রম করেছেন। গণমাধ্যমগুলির প্রতিবেদন অনুযায়ী এটি "বিশ্বের সবচেয়ে ভয়ঙ্কর সেতু"। সুইজারল্যান্ড পর্যটন এটিকে "একটি উচ্চ-অ্যাড্রেনালাইন তৈরী করা নতুন রোমাঞ্চ" বলে অভিহিত করেছে। স্কি রিসোর্টের মুখপাত্র দাবি করেছেন যে সেতুটি "শতভাগ নিরাপদ" এবং তার ব্যাখ্যানুসারে "সেতু থেকে পড়ে যাওয়া সত্যিই অসম্ভব"।

চিত্রশালা
---------


উইকিমিডিয়া কমন্সে **টিটলিস ঝুলন্ত সেতু** সংক্রান্ত মিডিয়া রয়েছে।

* কুয়াশাচ্ছন্ন অবস্থায়কুয়াশাচ্ছন্ন অবস্থায়
* রৌদ্রোজ্জ্বল দিনেরৌদ্রোজ্জ্বল দিনে
* পথচারী থাকা অবস্থায়পথচারী থাকা অবস্থায়

তথ্যসূত্র
---------

1. 1 2 3 4 5 6 7 8  Pawlowski, A. (১১ ডিসেম্বর ২০১২)। "Europe's highest suspension bridge opens in Swiss Alps"। এনবিসি নিউজ। ৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4  "Titlis Cliff Walk: Europe's Highest Suspension Bridge Opens (PHOTOS)"। হাফপোস্ট। ১২ ডিসেম্বর ২০১২। ১৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3  Cha, Frances (১৮ ডিসেম্বর ২০১২)। "Cold, terrifying and incredible: Europe's highest suspension bridge opens"। সিএনএন। ১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Europe's highest suspension bridge opens in the Swiss Alps"। ফক্স নিউজ। ১৭ ডিসেম্বর ২০১২। ১৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* আনুষ্ঠানিক বাতায়ন
**সোনালী মহাশোল** বা **হিমালয়ী মহাশোল** (বৈজ্ঞানিক নাম: ***Tor putitora***) হচ্ছে মহাশোল মাছের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

বর্ণনা
------

এই প্রজাতির অপরিণত মাছের পৃষ্ঠদেশ ধনুকের মত বাঁকা থাকে। তবে পরিণত মাছে পৃষ্ঠ এবং অঙ্কিয় দেশ প্রায় সোজা। মুখ ছোট, চিরটি সম্মুখ কিনারার নিচ পর্যন্ত প্রসারিত নয়, ঊর্ধ্বচোয়াল সামান্য দীর্ঘ। ঠোঁট পুরু ও মাংসল, নিচের ঠোঁটে একটি পশ্চাৎ খাঁজ বিদ্যমান যা নিরবচ্ছিন্ন এবং মধ্যবর্তী লোব তৈরি করে। ২ জোড়া উন্নত স্পর্শী বিদ্যমান।

এদের দেহের পৃষ্ঠভাগ সবুজাভ রূপালি, বর্ণের কিন্তু পার্শ্বদিক থেকে রূপালি বর্ণের সাথে সোনালি প্রতিফলন দেয়। সোনালি বর্ণের আঁইশগুলোর গোড়ার দিকে ক্ষুদ্র ক্ষুদ্র কালো বিন্দু যুক্ত হয়ে ধূসর বর্ণ ধারণ করে। পাখনাগুলো হ্লুদাভ বর্ণের। ভারতে সর্বোচ্চ ২.৭ মিটার দৈর্ঘ্যের এই মাছ পাওয়া গেছে।

বিস্তৃতি
--------

এদেরকে হিমালয় অঞ্চলের পাওয়া যায়। এটি দ্রুত স্রোতের নদী, নদীর জলভূমি এবং হিমালয় অঞ্চলের হ্রদে দেখা যায়। এছাড়া বাংলাদেশ, ভারত, নেপাল, পাকিস্তান, আফগানিস্তান অঞ্চলে পাওয়া যায়।

স্বভাব
------

সর্বোচ্চ পানির ১৫ মিটার গভীরতা এবং ১৫-৩০ ডিগ্রি সেলসিয়াস তাপমাত্রা জীবনধারণ এর পক্ষে সহায়ক।

খাদ্য
-----

নদীর পাথর-নুড়ির ফাঁকে ফাঁকে ‘পেরিফাইটন’ নামের এক রকমের শ্যাওলা জন্মে। যা সোনালী মহাশোলের প্রধান খাদ্য।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকায় প্রজাতিটি বিপন্ন তালিকার অন্তর্ভুক্ত

আরও দেখুন
---------

* লাল-পাখনা মহাশোল
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  Jha, B.R. & Rayamajhi, A. (২০১০)। "*Tor putitora*"। *বিপদগ্রস্ত প্রজাতির আইইউসিএন লাল তালিকা। সংস্করণ 2011.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২২ জানুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৩
3. 1 2  এ কে আতাউর রহমান, ফারহানা রুমা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১১১–১১২। আইএসবিএন 984-30000-0286-0। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
4. ↑  আইইউকেএন বাংলাদেশ, ভলিউম ৫, মিঠা পানির মাছ
**ঝিগ-শাগ-পা-ত্শে-ব্র্তান-র্দো-র্জে** (তিব্বতি: ཞིང་ཤག་པ་ཚེ་བརྟན་རྡོ་རྗེ, ওয়াইলি: *zhing shag pa tshe brtan rdo rje*) তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ছিলেন এবং ষোড়শ শতাব্দীতে পশ্চিম মধ্য তিব্বতের উত্তর গ্ত্সাং অঞ্চল শাসন করেন।

রিং-স্পুংস-পা রাজবংশের বিরুদ্ধে বিদ্রোহ
---------------------------------------

ঝিগ-শাগ-পা-ত্শে-ব্র্তান-র্দো-র্জে গ্ত্সাং অঞ্চল শাসনকারী রিং-স্পুংস-পা রাজবংশের সঙ্গে সম্পর্কিত ছিলেন। প্রথম জীবনে তিনি রিং-স্পুংস-পা রাজবংশের হয়ে কর-সংগ্রাহকের কাজ করেন। ১৫৪৮ খ্রিষ্টাব্দে সামরিকদিক থেকে গুরুত্বপূর্ণ সাম-গ্রুব-ত্সে দুর্গের অধিপতি হিসেবে তাঁকে নিয়োগ করা হয়।:২৮০ দুর্গাধিপতি হওয়ার কয়েক বছরের মধ্যে তিনি রিং-স্পুংস-পা রাজবংশের বিরুদ্ধে ষড়যন্ত্র শুরু করেন। ১৫৫৭ খ্রিষ্টাব্দে তিনি ঐ রাজবংশের বিরুদ্ধে বিদ্রোহ করেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করে অধিকার করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গা-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়।:২৮১

উত্তর গ্ত্সাং অঞ্চল শাসন
------------------------

১৫৬৬ খ্রিষ্টাব্দে ঝিগ-শাগ-পা-ত্শে-ব্র্তান-র্দো-র্জে নিজেকে ত্সাংতোদ গ্যালপো বা উত্তর গ্ত্সাং অঞ্চলের রাজা ঘোষণা করেন। তাঁর নতুন রাজবংশের নাম হয় গ্ত্সাং-পা রাজবংশ। তিনি পূর্ব মধ্য তিব্বত শাসনকারী ফাগ-মো-গ্রু-পা রাজবংশের সঙ্গে বন্ধুত্ব স্থাপন করেন, কোকোনর অঞ্চলের মঙ্গোলদের সাথে সংযোগ স্থাপন করেন এবং চোগথু জনজাতির সাহায্যের আশ্বাস আদায় করে নেন।:৮৯ এরপর তিনি পশ্চিম তিব্বতের ছাং ও লাতোদ অঞ্চল নিজের অধিকারে নিয়ে আসেন।

তথ্যসূত্র
---------

1. 1 2 3  Tsepon W.D. Shakabpa, *One Hundred Thousand Moons*, Leiden 2010
2. ↑  Sarat Chandra Das, 'Tibet under her Last Kings (1434-1642 A.D.)', *Journal of the Asiatic Society of Bengal* 1:6 1905 p. 166.
3. ↑  Karl-Heinz Everding & Dawa Dargyay Dzongphugpa, *Das tibetische Fürstentum La stod lHo (um 1265-1642)*, Wiesbaden 2006, p. 112.

|
|  |
| পূর্বসূরী-- | **ঝিগ-শাগ-পা-ত্শে-ব্র্তান-র্দো-র্জেপ্রথম গ্ত্সাং-পা শাসক** | উত্তরসূরীম্থু-স্তোব্স-র্নাম-র্গ্যাল |
|

| * দে
* স
গ্ত্সাং-পা রাজবংশ |
| --- |
| 
* ঝিগ-শাগ-পা-ত্শে-ব্র্তান-র্দো-র্জে
* ম্থু-স্তোব্স-র্নাম-র্গ্যাল
* কুন-স্পাংস-ল্হা-দ্বাং-র্দো-র্জে
* ব্স্তান-স্রুং-দ্বাং-পো
* ফুন-ত্শোগ্স-র্নাম-র্গ্যাল
* ব্স্তান-স্ক্যোং-দ্বাং-পো

 |
Lisa (r) and Lena (l) on the *Sing* premiere in Cologne, Germany
**লিসা এবং লেনা মান্টলার**, (জন্ম জুন ১৭, ২০০২), আরো সহজ নামে ডাকা হয় **লিসা এবং লেনা**, জার্মানির স্টুটগার্টের,জন্মগতভাবে জমজ বোন। তারা ভিডিও ক্লিপ তৈরি করে সামাজিক যোগাযোগের মাধ্যমের এপ্লিকেশন মিউজিকাল.এলওয়াই এ। তারা সামাজিক যোগাযোগের মাধ্যমের অন্যান্য প্লাটফর্ম যেমন মিউজিকাল.এলওয়াই, স্নাপচ্যাট, ইন্সটাগ্রাম, ফেসবুক, এবং টুইটারেও ব্যাপক খ্যাতি লাভ করেছে। লিসা এবং লেনা পালক এবং টিম এবং টায়রা নামে তাদের আরো দুইজন ভাই-বোন রয়েছে। ডিসেম্বর ২০১৬ থেকে, *ড্রিম ইট অ্যান্ড ডু ইট* নামে তাদের নিজেদের কাপড়ের প্রতিষ্ঠান রয়েছে। তারা পূর্বে জার্মান মডেলিং কোম্পানি *কম্পোজ* এর মডেলিং করতো।

২৬ জুলাই, ২০১৭-এ, তারা তাদের প্রথম একক সঙ্গীত, *নট মাই ফল্ট*, প্রকাশ করে তাদের সাম্প্রতিক সময়ের কাপড়ের প্রতিষ্ঠান,জে১মো৭১,এর প্রচারণা হিসেবে।

তথ্যসূত্র
---------

1. ↑  lisaandlena (২০১৭-০৭-২৬), *Lisa&Lena - NOT MY FAULT (full version)*, সংগ্রহের তারিখ ২০১৭-০৯-০৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* @lisaandlena on Musical.ly
* Lisa and Lena on Instagram
* Lisa and Lena on Twitter
* Lisa and Lena on Facebook
গন্ধমদন পর্বত এর চূড়া থেকে পম্বন দ্বীপের পশ্চিম অংশের একটি দৃশ্য
**গন্ধমদন পর্বত** হল পম্বন দ্বীপের সবচেয়ে উঁচু চূড়া যা ভারত ও শ্রীলঙ্কার মূল ভূখণ্ডের মধ্যে পাক প্রণালীতে অবস্থিত। 

অনেকের মতে ভগবান হনুমান সেখানে বাস করেন।

অবস্থান
-------

গন্ধমদন রামেশ্বরম থেকে ৩ কিলোমিটার দূরে অবস্থিত, প্রায় মাঝপথে দ্বীপের পশ্চিম প্রান্ত এবং পূর্ব প্রমোনটরির কোণে ধনুষ্কোড়ির ভূত-শহরের মধ্যে।

কিংবদন্তি
---------

গন্ধমদনকে সেই পাহাড় বলে মনে করা হয় যার চূড়া থেকে রাম ভক্ত হনুমান রাবণের লঙ্কায় যাত্রা শুরু করেছিলেন। কালিদাস কুমারসম্ভবম্‌ এট ষষ্ঠ অধ্যায়ে গন্ধমদনকে হিমালয় পর্বতের পৌরাণিক শহর ওষধিপ্রস্থের আশেপাশে বোঝায়, যেখানে সন্তনক গাছ রয়েছে।

নাথ ঐতিহ্য বলে যে পরশুরাম তার প্রতিশোধ নেওয়ার পর আধ্যাত্মিক দিকনির্দেশনার জন্য গন্ধমদন পর্বতে দত্তাত্রেয়কে খুঁজেছিলেন। তাদের কথোপকথন অদ্বৈত বেদান্তের উপর গ্রন্থ ত্রিপুর রহস্যের জন্ম দেয়। এখানেই দেবতা যোদ্ধা-ঋষিকে শাস্ত্রের জ্ঞান, জাগতিক ক্রিয়াকলাপ এবং অদ্বৈততা ত্যাগ করার নির্দেশ দিয়েছিলেন, এইভাবে পরশুরামকে মৃত্যু ও পুনর্জন্মের চক্র (সংসার) থেকে মুক্ত করেছিলেন। গন্ধমদন পর্বত রামের চরণ নামেও পরিচিত।

উৎস
---

* Abram, David; Edwards, Nick; Ford, Mike; Sen, Devdan; Wooldridge, Beth (২০০৩)। *South India*। Rough Guides। পৃষ্ঠা 513। আইএসবিএন 978-1-84353-103-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* "Mount Gandhamadan Rameshwaram"। *optimatravels.com*। সংগ্রহের তারিখ ২০২২-০৯-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Maps of India
**ললিত** হল হিন্দুস্তানী শাস্ত্রীয় সংগীতে একটি রাগ। এটিকে সাধারণত নির্মল ও ভক্তিমূলক হিসাবে বর্ণনা করা হয় এবং এই রাগটি প্রত্যূষে পরিবেশিত হয়।

ললিতের স্বর (ভারতীয় সঙ্গীত পরদার ধ্বনি) দ্বিতীয় কোমল (রে) এবং ষষ্ঠ কোমল (ধা) এর উপর জোর দেয়, চতুর্থ স্বর কড়ি (মা) কে অন্তর্ভুক্ত করে, কিন্তু সাধারণভাবে ব্যবহৃত নিখুঁত পঞ্চম (পা) কে বাদ দেয়। লেখক পিটার লাভেজোলি বলেছেন যে রাগটির পরদার জন্য এটি পাশ্চাত্য ধ্রুপদী সংগীতশিল্পীদের কাছে বাজানো কঠিন। জয়রাজভয়ের যুক্তি ছিল যে 'মা'এর উভয় রূপের ব্যবহার আসলে একটি আপাত বর্ণময়তা, তবে সেই মা ধ্বনিগুলির মধ্যে একটি হ্রস্ব 'পা' ছিল। ভিন্ন পরদাযুক্ত একটি ললিতকে ১৬শ শতাব্দীতে চিহ্নিত করা হয়েছিল এবং এর আগে একটি রাগ ললিতা বিদ্যমান ছিল।

পাকড় - ললিতের চলন:: রে♭, মা-মা#-মা গা মা, মা#নি, সা

উপর থেকে দেখা যাচ্ছে, এই রাগটি শুদ্ধ এবং কড়ি 'মা' উভয়ই ব্যবহার করে এবং এটি এই রাগকে অন্যান্য রাগ থেকে খুব আলাদা করে তুলেছে। মা-মা # এবং নি এর মধ্যে গঠিত চূড়ার উপর ইচ্ছাকৃত দোলন খুব কমই শোনা যায়।

গোয়ালিয়র ঘরানায়, এবং অনেক ধ্রুপদীদের মধ্যে, ললিত একটি শুদ্ধ ধৈবত দিয়ে গাওয়া হয় (স্বাভাবিক ষষ্ঠ,) এবং কিছুটা আলাদা চলন আছে (গাওয়ার ধরন)।

চলচ্চিত্র সঙ্গীত
----------------

### ভাষা:তামিল

| গান | চলচ্চিত্র | সুরকার | গায়ক |
| --- | --- | --- | --- |
| ভজক্কই ওড়ম | আভাল আপ্পাদিথান | ইলাইয়ারাজা | এস জনকী |
| এঙ্গিয়েও ইথো (ললিতের চরণম) | নাধিয়াই থেড়ি বান্ধা কদল | এস. পি. বালসুব্রহ্মণ্যম, পি. সুশীলা |

### ভাষা:হিন্দি

| গান | চলচ্চিত্র | সুরকার | গায়ক |
| --- | --- | --- | --- |
| র‍্যায়না বীতি যায়ে | অমর প্রেম | রাহুল দেব বর্মণ | লতা মঙ্গেশকর |

তথ্যসূত্র
---------

1. 1 2  Bor, Joep; Rao, Suvarnalata; Van der Meer, Wim; Harvey, Jane (১৯৯৯)। *The Raga Guide*। Nimbus Records। পৃষ্ঠা 104। আইএসবিএন 0-9543976-0-6।
2. 1 2  Lavezzoli, Peter (২০০৬)। *The Dawn of Indian Music in the West*। Continuum International Publishing Group। পৃষ্ঠা 229। আইএসবিএন 0-8264-1815-5।
3. ↑  Jairazbhoy 1995, p. 49

বহিঃসংযোগ
---------

* More details about the Lalit raga
একটি দোকানে শাড়ি প্রদর্শন
**বিয়ের শাড়ি** দক্ষিণ এশিয়ার মহিলাদের ঐতিহ্যবাহী বিবাহের পোশাক। শাড়িটি ঐতিহ্যগতভাবে লাল এবং সবুজের সংমিশ্রণ, সোনালি ব্রোকেডের সাথে।

 শাড়িতে ঐতিহ্যবাহী ভারতীয় বধূ
হিন্দু বিবাহের শাড়ি প্রধানত লাল, বিবাহিত মহিলাদের সাথে যুক্ত একটি রঙ, এবং কখনও সাদা নয়, বিধবা মহিলাদের সাথে যুক্ত একটি রঙ। শাড়ির কাপড়ও ঐতিহ্যগতভাবে সিল্কের। সময়ের সাথে সাথে, ভারতীয় নববধূদের জন্য রঙের বিকল্প এবং কাপড়ের পছন্দ প্রসারিত হয়েছে। বর্তমানে ক্রেপ, জর্জেট, টিস্যু এবং সাটিনের মতো কাপড় ব্যবহার করা হয় এবং সোনালী, গোলাপী, কমলা, মেরুন, বাদামী এবং হলুদও অন্তর্ভুক্ত করার জন্য রঙগুলি প্রসারিত করা হয়েছে। পশ্চিমা দেশগুলিতে ভারতীয় নববধূরা প্রায়শই বিয়ের অনুষ্ঠানে শাড়ি পরে এবং অন্যান্য ঐতিহ্যবাহী ভারতীয় পোশাক যেমন লেহেঙ্গা, বা চোলি ইত্যাদিতে পরিবর্তিত হয়।

বিয়ের শাড়ির ধরনের মধ্যে রয়েছে কাঞ্চিপুরম বিয়ের শাড়ি, বেনারসি বিয়ের শাড়ি, সম্বলপুরি বিয়ের শাড়ি, আসাম সিল্ক, গোটা শাড়ি, রেশম শাড়ি, জারদোসি শাড়ি, পৈথানি শাড়ি, বাঁধানি শাড়ি, নেরিয়াথুম শাড়ি।

আরো দেখুন
---------

* ভারতীয় পোশাক

তথ্যসূত্র
---------

আরও পড়া
--------

* বোরোইয়ান, মাইকেল; পইক্স, অ্যালিক্স ডি। (2008)। *ডিজাইন দ্বারা ভারত: বিলাসিতা এবং ফ্যাশনের সাধনা* ।আইএসবিএন ০-৪৭০-৮২৩৯৬-৮ ।
নতুন দিল্লীতে অবস্থিত রবীন্দ্রভবন, সাহিত্য অকাডেমি, সংগীত নাটক একাডেমি ও ললিত কলা একাডেমির মুখ্য কার্যালয়
**ললিত কলা একাডেমি** বা **রাষ্ট্রীয় কলা একাডেমি** ভারতের চারু কলা বিষয়ক রাষ্ট্রীয় একাডেমি। ভারতীয় কলার বিকাশ ও প্রচারের উদ্দেশ্য ভারত সরকার ১৯৫৪ সালে এই একাডেমি প্রতিষ্ঠা করা করেছিল। একে সম্পূর্ণ স্বায়ত্ব শাসনের মর্যদা দেয়া হয়েছে।

ললিত কলা একাডেমি বিভিন্ন স্কলারশিপ ও সদস্য পদ প্রদান করে। এটি দেশ বিদেশের বিভিন্ন স্থানে কলা বিষয়ক প্রদর্শনী আয়োজন করে। এটি একটি দ্বিভাষিক জার্ণাল প্রকাশ করে। ললিত কলা একাডেমি ভারতীয় সাংস্কৃতিক মন্ত্রণালয়ের অন্তর্ভুক্ত। এর মুখ্য কার্যালয় দিল্লীর ফিরোজশাহ মার্গের রবীন্দ্র ভবনে অবস্থিত।

কার্যসূচী
---------

২০১৪ সালের ১৬ সেপ্টেম্বর তারিখে ললিত কলা একাডেমির ৬০তম প্রতিষ্ঠা দিবস উপলক্ষে আয়োজিত "স্প্রিট অফ দিল্লী" নামের একটি কার্যসূচী গ্রহণ করা হয়েছিল। বহু কলাকার, শিল্পী ও কবি এতে নিজের শিল্প কলা প্রদর্শন করেছিলেন।

রাষ্ট্রীয় শিল্পকলা পুরস্কার
----------------------------

রাষ্ট্রীয় শিল্পকলা পুরস্কার ললিত কলা একাডেমি প্রদান করা সর্বোচ্চ পুরস্কার। ভারত তথা এশিয়া মহাদেশের বিখ্যাত কলাকার ও শিল্পীকে এই পুরস্কার প্রদান করা হয়।

কেন্দ্র সমূহ
------------

* ভুবনেশ্বর
* চেন্নাই
* গাড়ী, দিল্লী
* কলকাতা
* লক্ষ্ণৌ
* সিমলা
* গুজরাত

তথ্যসূত্র
---------

1. ↑  "Artists highlight the glory of Delhi through poetry-paintings"। ANI News। ১৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৮।
2. ↑  "About us"। ১১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৮।
উইকিপিডিয়া লল ক্যাট
**লল** (*ইংরেজি: LOL*) বা *এলওএল* হলো *laugh out loud* অথবা '"lots of laugh"'-এর সংক্ষিপ্ত রূপ। এটি হলো একটি *ইন্টারনেট অপভাষা*, বাংলায় বলতে গেলে এর মানে দাঁড়ায় - উচ্চ শব্দে হাসা। শব্দটি ইউজনেটে (Usenet) সর্বপ্রথম ব্যবহৃত হলেও পরবর্তী সময়ে ইন্টারনেট সামাজিক মাধ্যমগুলো ছাড়াও সামনা সামনি যোগাযোগেও এর ব্যবহার উল্লেখযোগ্য হারে বেড়ে যায়।

সাধারণত খুব হাস্যকর বা মজার কোনো কিছু দেখলে বা শুনলে প্রতিক্রিয়া ব্যক্ত করতে মানুষ *"লোল / lol"* বলে। সেই *লোল* উচ্চারণের বিকৃতি ঘটার ফলে বাংলা উচ্চারণটি ধীরে ধীরে পরিবর্তিত হয়ে '*"লল"*-এর রূপ ধারণ করেছে।

*লল* মূলত একটি *"ইন্টারনেট অপভাষা"* হলেও বাংলায় এই শব্দটি শুধু ইন্টারনেটেই নয়, সাধারণ বাক্যালাপেও ব্যবহৃত হয়ে থাকে। ফলে এর প্রচার, প্রসার ও ব্যবহার বেড়েই চলেছে।

অনেকেই অর্থ না বুঝেই শব্দটি ব্যবহার করে থাকেন শুধুমাত্র সামাজিকতা রক্ষার্থে। সেসব ক্ষেত্রে অনেক অপপ্রয়োগও দেখা যায়। যেসব কথায় উচ্চহাসি অবাঞ্ছনীয়, সেসবে '*"লল"* বা *"লোল"* বলা এই শব্দটির অপপ্রয়োগ করার মতই।

'"লল"' বলতে বাংলায় শুধু হাস্যকর ছাড়াও আরেকটি অর্থও প্রকাশ করা হয়। তা হল- **তাচ্ছিল্যকর** বা **নিম্নমানের**। কোনো ক্ষেত্রে যেসব ছেলেরা মেয়েদের দিকে কুনজরে তাকায়, তাদেরও "লল" বলা হয়; এক্ষেত্রে শব্দটি **ছ্যাঁচড়া** অর্থে ব্যবহৃত।

তথ্যসূত্র
---------

1. 1 2  Ann Hewings, Martin Hewings, *Grammar and Context, An advanced Resource Book*, Routledge Applied Linguistics, 2005, আইএসবিএন ০-৪১৫-৩১০৮০-৬
2. 1 2  Jimmi Harrigan, Robert Rosenthal, *Methods in Nonverbal Behavior Research*, Oxford University Press, 2005, আইএসবিএন ৯৭৮-০-১৯-৮৫২৯৬২-০
3. ↑  John P. Sloan, *Instant English 2*, Gribaudo, 2011 আইএসবিএন ৯৭৮-৮৮-৫৮০-০৪৪৮-৭
4. ↑  Marsia Mason (এপ্রিল ৪, ২০১১)। "OMG, K.I.D.S. IMHO, Needs to Go"। Moorestown Patch। সংগ্রহের তারিখ মে ১৬, ২০১৬।
5. ↑  "ডেইলি নয়াদিগন্ত" `|ইউআরএল=` এর মান পরীক্ষা করুন (সাহায্য)। মার্চ ১০, ২০১৩। সংগ্রহের তারিখ ১৬ মে ২০১৬। [*স্থায়ীভাবে অকার্যকর সংযোগ*]
6. ↑  Norton, Quinn। "Why Do Anonymous Geeks Hate Scientologists?"। Gizmodo। সংগ্রহের তারিখ ১৬ মে ২০১৬।
7. ↑  Coleman, Gabriella। "Our Weirdness Is Free: The logic of Anonymous — online army, agent of chaos, and seeker of justice"। Triple Canopy। সংগ্রহের তারিখ ১৬ মে ২০১৬।
8. ↑  Anna Stewart (মার্চ ২৫, ২০১১)। "OMG! Oxford English Dictionary adds new words"। CNN। ২০১১-০৪-০১ তারিখে মূল থেকে আর্কাইভ করা। সংগ্রহের তারিখ ১৬ মে ২০১৬।
**মিনি শিবকুমার** একজন ভারতীয় দৃশ্যকলা শিল্পী ছিলেন। যদিও তিনি শিল্পের ক্ষেত্রে বেশ দেরিতে এসেছিলেন (৩৮ বছর বয়সে), তিনি তাঁর সহজাত সংবেদনশীলতাপূর্ণ কাজ দিয়ে শিল্পজগতের বৃত্তে বড় প্রত্যাশা তৈরি করেছিলেন। শিক্ষাজগতে জীব-বিজ্ঞানী, মিনি ২০০১ সালে নন্দন, কলাভবন এবং তারপরে নতুন দিল্লির আর্ট হেরিটেজে একক প্রদর্শনীর মাধ্যমে শিল্প জগতে হাজির হয়েছিলেন। এর পর থেকে তিনি আর বিজ্ঞানের জগতে ফিরে যাননি।

প্রাথমিক জীবন এবং শিক্ষা
------------------------

মিনি শিবকুমার ১৯৬১ সালে তিরুবনন্তপুরমে জন্মগ্রহণ করেছিলেন এবং প্রাণিবিদ্যায় স্নাতকোত্তর করেছিলেন। এরপরে তিনি বিশ্বভারতী বিশ্ববিদ্যালয়ে তাঁর ডক্টরাল গবেষণা চালিয়েছিলেন।

কর্মজীবন
--------

মিনি তাঁর কাজগুলি এমন সময়ে প্রদর্শন শুরু করেছিলেন যখন সমসাময়িক ভারতীয় শিল্পে তেজীভাব এসেছিল এবং প্রতিটি প্রদর্শনী ছিল আয়তন এবং আকারে সমৃদ্ধ প্রদর্শনী। ২০০১ সালে তিনি শিল্পকে পেশা হিসাবে নিয়ে বিভিন্ন জাতীয় এবং আন্তর্জাতিক প্রদর্শনী করেছিলেন। ২০০৮ সালে, তিনি মুম্বাইয়ের বিড়লা আকাদেমিতে একটি বড় একক প্রদর্শনী করেছিলেন।

তিনি তাঁর "রঙের স্পন্দন এবং সৃজনশীল প্রকাশের গতিশীলতা"র জন্য পরিচিত

ব্যক্তিগত জীবন
--------------

বিশ্বভারতী বিশ্ববিদ্যালয়ের কলাভবনে বিশিষ্ট শিল্প ইতিহাসবিদ ও শিক্ষক আর. শিবকুমারের সাথে মিনি বিবাহ বন্ধনে আবদ্ধ হয়েছিলেন।

ক্যান্সার এবং মৃত্যু
--------------------

২০১০ সালের ৫ই সেপ্টেম্বর, মিনি স্তন ক্যান্সারে আক্রান্ত হয়ে মারা যান।

চিত্রশিল্পী হিসাবে তাঁর জীবনকাল স্বল্পকালীন হলেও তিনি আমাদের জন্য তাঁর শেষ চিত্রকর্মের মতো পর্যবেক্ষণ, অভিজ্ঞতা এবং এই পৃথিবীতে একজন মহিলার সত্তার এক কল্পিত জগত রেখে গেছেন।

তথ্যসূত্র
---------

1. 1 2 3  "Mini's colourful world"। সংগ্রহের তারিখ ২৮ মার্চ ২০২১।
2. ↑  "Mini Sivakumar Passes Away - Trivandrum News"। *Yentha.com*। ৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৮।
3. ↑  "Archived copy"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৪।
4. ↑  Ajayakumar (১৭ সেপ্টেম্বর ২০১০)। "Mini's colourful world"। *Thehindu.com*। সংগ্রহের তারিখ ৪ আগস্ট ২০১৮।
**সেরি সৌজানা সেতু** পরিকল্পিত শহর পুত্রজায়ার (নতুন মালয়েশিয়ান ফেডারেল অঞ্চল (২০০১) এবং প্রশাসনিক কেন্দ্র) একটি নতুন সেতু। সেতুটির নকশা একটি প্রতিসাম্য তারের অবলম্বনবিশিষ্ট কাঠামো এবং ধনুসদৃশ সেতুর একটি অনন্য সংমিশ্রণ; ধনু সদৃশ অংশটি অস্ট্রেলিয়ার নিউ সাউথ ওয়েলসের সিডনিতে সিডনি পোতাশ্রয় সেতুর একটি ক্ষুদ্র সংস্করণকে স্মরণ করিয়ে দেয়।

সেরি সৌজানা সেতু, যাকে ৮ নং সেতু বলা হয়, যা পুত্রজায়া হ্রদকে অতিক্রম করে, প্রাকৃতিক শীতলতার জন্য তৈরি একটি কৃত্রিম হ্রদ, এবং লেবুহ সেন্টোসা মহাসড়কের ৭ নং এলাকার সাথে কোর দ্বীপকে (প্রেসিডেন্সি ৪) সংযুক্ত করে। এটি কৌশলগতভাবে দক্ষিণ দিক থেকে কোর দ্বীপের প্রধান প্রবেশদ্বারে অবস্থিত, উন্নত B15 সড়ক (বর্তমানে পুত্রজায়া-সাইবারজায়া এক্সপ্রেসওয়ে)  এবং কুয়ালালামপুর-পুত্রজায়া এক্সপ্রেসওয়ের মাধ্যমে, এবং কোর দ্বীপকে সংযুক্ত করে, যেখানে প্রধান সরকারী ভবন, কুয়ালালামপুর আন্তর্জাতিক বিমানবন্দরের সাথে সংযুক্ত।

কাঠামো
------

দুটি প্লেনে ১০ জোড়া ক্যাবল
সেতুর প্রধান ধারণ ক্যাবল
সেরি সৌজানা সেতু একটি প্রতিসম ক্যাবল-স্টেড ধনু সদৃশ সেতুর একটি নতুন ধারণা। নতুন সরকারি শহর পুত্রজায়ার মধ্যে কোর দ্বীপে প্রবেশের জন্য নির্মিত দশটি সেতুর সিরিজের অংশ হিসেবে মালয়েশিয়ার পরামর্শদাতা এবং স্থাপত্য ফার্ম পিজেএসআই কনসালট্যান্টস-এর মাইকেল ইয়ামাউট এই সেতুর নকশা তৈরি করেছেন।

প্রতিসম ক্যাবল-স্টেড সিস্টেম ইংরেজি অক্ষর "A" আকৃতির দুটি তোরন নিয়ে গঠিত, প্রতিটি তোরন মূল সেতু থেকে ৭৮° কোণে দূরে, ১০ জোড়া পিঠ দ্বারা দুটি সমপৃষ্ঠে ধারণ করা হয়েছে এবং একটি সমপৃষ্ঠে ২২টি প্রধান স্টে ক্যাবল এক জায়গায় সংযুক্ত করা হয়েছে। প্রধান-স্প্যান তলের মাঝামাঝি সেতুর মেরুদণ্ডটি তুলে নেওয়া হয়েছে। অন্যদিকে, ধনু সদৃশ ব্যবস্থা (থ্রু-আর্চ সিস্টেম), বাঁকা হ্যাঙ্গারগুলোকে সংযুক্ত করে এবং মেইন-স্প্যান ডেকের বাইরের কিনারাকে তুলে নেয়। মধ্য এবং বাইরের প্রান্তে অবলম্বন সহ, প্রধান-স্প্যান তলটি তুলনামূলকভাবে হালকা এবং পাতলা।

সেতুটিকে একটি স্বচ্ছ, মার্জিত এবং আধুনিক চেহারার কাঠামো হিসেবে প্রতিফলিত করতে প্রধান ডিজাইন প্যারামিটার দ্বারা নিয়ন্ত্রিত হয়, যার একটি সামগ্রিক একক স্প্যান ৩০০ মিটার এবং মোট প্রস্থ ৩২ মিটার। সেখানে দুটি তিন লেন ক্যারেজওয়ে রয়েছে। সেতুটির স্তরগুলো আরএল ৩৫.২৫ মিটার থেকে সেতুর কেন্দ্রে আরএল ৩২ মিটার পর্যন্ত পরিবর্তিত হয়।

২০ মিলিয়ন মার্কিন ডলার ব্যয়ে এই সেতু নির্মান করেছিলেন রোড বিল্ডার (এম) এসডিএন বিএইচডি। এটি ২০০৩ সালের ৩১শে মে খোলা হয়।

ছবিশালা
-------

* সেরি সৌজানা সেতুসেরি সৌজানা সেতু
* রাতে সেরি সৌজানা সেতুরাতে সেরি সৌজানা সেতু
* ২০০৯ সালে সেরি সৌজানা সেতু২০০৯ সালে সেরি সৌজানা সেতু

তথ্যসূত্র
---------

1. ↑  "Seri Saujana Bridge (Putrajaya, 2002)"। *Structurae* (ইংরেজি ভাষায়)। সংগ্রহের তারিখ ২০২০-১১-০৫।
2. ↑  "PJSI Consultants SDN BHD" (ইংরেজি ভাষায়)। সংগ্রহের তারিখ ২০২০-১১-০৫।
3. ↑  "সেরি সৌজানা সেতুর পর্যবেক্ষণ" (পিডিএফ)। ২৩ ডিসেম্বর ২০১৮ তারিখে মূল (পিডিএফ) থেকে আর্কাইভ করা।

বহিঃসংযোগ
---------


উইকিমিডিয়া কমন্সে **সেরি সৌজানা সেতু** সংক্রান্ত মিডিয়া রয়েছে।

* *স্ট্রাকচারে* সেরি সৌজানা সেতু (ইংরেজি)